Γιορτινή μηλόπιτα
Μια ιδιαίτερη μηλόπιτα με κρέμα από αμύγδαλο και καρότο όπως τη φτιάχνουν στις ΗΠΑ για τη μέρα των Ευχαριστιών, μια συνταγή ιδανική για κάθε γιορτινό τραπέζι.
240 γρ. βούτυρο αγελάδας, σε κομμάτια, κρύο + επιπλέον για τη φόρμα , 180 γρ. ζάχαρη άχνη , 60 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη) , 3 αυγά , 470 γρ. αλεύρι για όλες τις χρήσεις + λίγο για τη φόρμα , 180 γρ. βούτυρο αγελάδας, σε θερμοκρασία δωματίου , 180 γρ. αμύγδαλα λευκά, αλεσμένα σε σκόνη , 3 αυγά , 120 γρ. (καθαρό βάρος) καρότα, τριμμένα στη λεπτή πλευρά του τρίφτη και καλά στυμμένα , 30 γρ. κορν φλάουρ, 150 γρ. ζάχαρη καστανή, κρυσταλλική , 100 γρ. βούτυρο αγελάδας , 800 γρ. πράσινα μήλα, καθαρισμένα, κομμένα σε κυβάκια (τα ραντίζουμε με λίγο χυμό λεμονιού για να μη μαυρίσουν) , 15 γρ. κορν φλάουρ , 30 ml νερό , 8 γρ. κανέλα σε σκόνη , 50 γρ. ξανθές σταφίδες, 1 πράσινο μήλο , 3 κουτ. σούπας μαρμελάδα βερίκοκο ή μήλο , ζάχαρη άχνη, για το πασπάλισμα
Για να φτιάξουμε τη μηλόπιτα, ξεκινάμε ζυμώνοντας όλα τα υλικά μαζί στον κάδο του μίξερ με τον γάντζο γρήγορα, ώστε απλώς να ενωθούν (κι ας έχουν μείνει ορατά κομματάκια βουτύρου).Τυλίγουμε τη ζύμη σε μεμβράνη και την αφήνουμε για 20 λεπτά στο ψυγείο.Σε ελαφρώς αλευρωμένη επιφάνεια, ανοίγουμε τη ζύμη με τον πλάστη, σε λεπτό φύλλο πάχους 4 χλστ.Βουτυρώνουμε και αλευρώνουμε μια φόρμα για τάρτες με διάμετρο 20 εκ. και ύψος 5 εκ.  Στρώνουμε μέσα τη ζύμη, καλύπτοντας και τα τοιχώματα, και με ένα μαχαιράκι κόβουμε τις άκρες που εξέχουν.Χτυπάμε όλα τα υλικά μαζί στο μίξερ, με το φτερό, μέχρι να φτιάξουμε μια αφράτη κρέμα.Τη στρώνουμε ομοιόμορφα πάνω στη ζύμη, φροντίζοντας να μην ξεπεράσει το 1/3 του ύψους. Αφήνουμε στην άκρη.Ζεσταίνουμε ένα αντικολλητικό τηγάνι και ρίχνουμε σιγά σιγά την καστανή ζάχαρη, περιμένοντας να λιώσει κάθε δόση πριν ρίξουμε την επόμενη. Ανακατεύουμε και, μόλις γίνει μια καραμέλα με σκούρο ξανθό χρώμα, ρίχνουμε το βούτυρο και ανακατεύουμε συνεχώς με μια μαρίζ, μέχρι να λιώσει.Προσθέτουμε και τα μήλα και ανακατεύουμε απαλά. Αφήνουμε τα υλικά να σιγοβράσουν για λίγα λεπτά, μέχρι να σωθούν τα περισσότερα υγρά που θα βγάλουν τα μήλα.Σε ένα μπολ διαλύουμε το κορν φλάουρ στο νερό, ανακατεύοντας. Το αδειάζουμε στο μείγμα και ανακατεύουμε απαλά μέχρι να δέσει. Τέλος, ρίχνουμε την κανέλα και τις σταφίδες, ανακατεύουμε και αποσύρουμε από τη φωτιά.Αδειάζουμε τη γέμιση πάνω στην κρέμα αμυγδάλου-καρότου και απλώνουμε ομοιόμορφα.Προθερμαίνουμε τον φούρνο στους 160°C.Καθαρίζουμε και κόβουμε το μήλο σε λεπτές ομοιόμορφες φέτες και τις τακτοποιούμε σαν βεντάλια στην επιφάνεια της τάρτας. Ψήνουμε για 45-50 λεπτά.Ξεφουρνίζουμε και αφήνουμε τη μηλόπιτα να κρυώσει.Ζεσταίνουμε τη μαρμελάδα σε ένα μπρίκι μέχρι να αραιώσει λίγο και, αν χρειαστεί, την πολτοποιούμε. Την αλείφουμε σε όλη την επιφάνεια της τάρτας με πινέλο, για να γυαλίσουν ωραία οι φέτες του μήλου.Πασπαλίζουμε περιφερειακά την τάρτα με την κοσκινισμένη άχνη και σερβίρουμε.
Αλεύρι (ζύμες),Αμύγδαλα,Μήλο